ועדת הכלכלה, כנסת 16, פרוטוקול מספר 199, 2004-05-19 10:30

שלום שמחון: שלום רב.

שלום שמחון: אני פותח את ישיבת הוועדה בנושא: תקנות הבזק (זכיונות) (תיקון), התשס"ד-2003 בדבר תיקון גבולות של אזורי זיכיון.

לאה ורון: היועץ המשפטי של עיריית תל אביב יפו, אחז בן ארי, שהיה אמור להגיע לדיון, אינו מגיע בסופו של דבר, וביקש מאוד להקריא את המכתב שהעביר: "אנו תומכים, בכל הכבוד, בתיקון התקנות שבנדון לפי המלצתה של מועצת הכבלים.

לאה ורון: התקנות משקפות הגיון כלכלי המבוסס על רצף טריטוריאלי של תשתיות.

לאה ורון: למען שלמות התמונה נציין, כי בימים אלה תלויה סוגיית גבולות שטח השיפוט שבין תל אביב לרמת השרון בפני ועדת חקירה שנתמנתה על ידי שר הפנים, ואשר תכליתה לבדוק את אפשרות צרוף שטחה של עיריית רמת השרון, המצוי מדרום לכביש 5, לתחום השיפוט של עיריית תל אביב.

לאה ורון: אף כי יש להניח שענין זה לא נשקל על ידי מועצת הכבלים, ואישור התקנות אין בו כדי להכריע את הכף בענין תחומי השיפוט המוניציפליים, הרי נראה לנו כי החלטתה של מועצת הכבלים משקפת אותו הגיון כלכלי.

לאה ורון: "

שלום שמחון: אבקש מנציגי משרד התקשורת להציג את בקשתם לוועדה:

שמשון אלעד: מדובר בשטח לא-גדול הנמצא מצפון לתל אביב, אבל הוא שייך היום לרמת השרון.

שמשון אלעד: כיום אין שם הרבה בתי אב – אולי 50 – אבל יש פוטנציאל לגידול.

שמשון אלעד: זהו איזור ששייך ל"ערוצי זהב", המחזיקה בזיכיון בדרום השרון, אבל הוא מרוחק מתשתית הכבלים שלהם.

שמשון אלעד: לעומת זאת, הוא נמצא בקרבה גדולה מאוד לתשתית חברת "תבל" בתל אביב, ולפיכך היתה הסכמה ביניהן לעשות לאזור הזה העברה מ"ערוצי זהב" ל"תבל".

שמשון אלעד: משרד התקשורת לא רואה בכך שום פגיעה בתושבים – להיפך: יהיה הרבה יותר קל לחבר אותם היום.

שמשון אלעד: זה במרחק קטן מאוד מהתשתית של "תבל".

שמשון אלעד: כלכלית, לא שווה ל"ערוצי זהב" לחבר, כלכלית כן שווה ל"תבל" לחבר.

שמשון אלעד: אם כן, תיקון הגבולות הזה נעשה על דעת שני הצדדים.

שלום שמחון: עד עכשיו השכונה הזאת לא מחוברת?

שמשון אלעד: היום רובם מחוברים ל"יס" – כך עולה מבדיקה שעשתה חברת "תבל".

אתי בנדלר: מדוע?

אתי בנדלר: כי לא פורסים שם כבלים?

אתי בנדלר: אם התושבים היו מבקשים מהחברה להתחבר, הם לא היו מתחברים?

שמשון אלעד: אני מניח שהחברה היתה מבקשת מוועדת חריגים לדחות את מועד החיבור.

אתי בנדלר: אתה מניח או שאתה יודע?

אתי בנדלר: עד היום כלל לא הוגשו על ידי תושבי השכוה בקשות להתחבר לכבלים?

שמשון אלעד: אני לא יודע לומר לך בוודאות אם כן או לא.

שמשון אלעד: אני מניח שהיו בקשות, אבל אני פשוט לא זוכר.

שמשון אלעד: זוהי היסטוריה של הרבה שנים.

שלום שמחון: בואו נקריא את התקנות.

עזמי ביטאר: תקנות הבזק (זכיונות) (תיקון), התשס"ד-2003 "בתוקף סמכותי לפי סעיפים 6ט(א)(7), 6לח(א) ו-59 לחוק התקשורת (בזק ושידורים), התשמ"ב-1982 (להלן – החוק), לאחר התייעצות עם המועצה לשידורי כבלים ולשידורי לוויין שנתמנתה לפי החוק (להלן – המועצה), ובאישור ועדת הכלכלה של הכנסת, אני מתקין תקנות אלה: 1.

עזמי ביטאר: תיקון התוספת הראשונה בטבלת האזורים שבתוספת הראשונה לתקנות הבזק (זכיונות), התשמ"ח-1987 - באזור מספר 17, בטור "תיאור גבולות האזור", במקום הפסקה "דרום", יבוא: "דרום: משם מערבה מדרום לחגור ונווה ירק והמשכו מערבה לאורך הגבולות הצפוניים של תחום עיריות פתח תקוה ותל-אביב, עד לנקודת המפגש עם כביש 482 (הכפר הירוק רמת-גן), משם צפונה לאורך הכביש האמור עד לצומת הכפר הירוק, משם מערבה לאורך כביש 5 (מורשה-גלילות), עד נקודת המפגש עם כביש "איילון", משם דרומה לאורך אותו כביש עד נקודת המפגש עם הגבול הצפוני של תחום עיריית תל-אביב, ומשם מערבה לאורך הגבול הצפוני של עיריית תל-אביב, עד שפת הים התיכון.

עזמי ביטאר: " באזור מספר 20, בטור "תיאור גבולות האזור", במקום הפסקה "צפון", יבוא: "צפון: מנקודת המוצא על שפת ים-התיכון בגבול הצפוני של תחום עיריית תל-אביב מזרחה, לאורך הגבול הדרומי של אזור מספר 17, עד נקודת המפגש הראשונה עם כביש 482 (צומת הכפר הירוק – רמת-גן), והמשכו לאורך קו הגבול הצפוני של תחום עיריית תל-אביב, עד נקודת המפגש הראשונה עם קו הגבול של תחום עיריית גבעתיים".

עזמי ביטאר: 2.

עזמי ביטאר: תחילה תחילתן של תקנות אלה 30 ימים מיום פרסומן.

עזמי ביטאר: "

שלום שמחון: בזמנו פניתי לשר התקשורת לגבי האנטנות של "בזק" בגבעתיים, כדי שהרדיו שמשדר מגבעתיים יכול לשדר ממקום אחר, כדי שאפשר יהיה להוציא את האנטנטות מהגבעה.

עידית צ'רנוביץ: מתי פנית בנושא?

שלום שמחון: לפני הבחירות לרשויות המקומיות.

שמשון אלעד: זה לא התחום שלנו לחלוטין.

עידית צ'רנוביץ: אני אבדוק את זה.

הצבעה: בעד – פה אחד ההצעה לאישור התקנות נתקבלה.

שלום שמחון: אנחנו מאשרים את התקנות – תקנות הבזק (זכיונות) (תיקון), התשס"ד-2003.